cyanic-selkie/wikianc huggingface dataset:
One More River to Cross av Canned Heat
One More River To Cross er det tiande studioalbumet til Canned Heat, gjeve ut i 1973. Bandet forhandla seg ut av kontrakten sin med Liberty Records og debuterte her på Atlantic Records. Albumet inneheld blåsarar framført og arrangerte av Muscle Shoal Horns i lag med Barry Beckett og Roger Hawkins. Plateomslaget vart designa av Ernie Cefalu.
Sofia University Mountains
Sofia University Mountains er ei gruppe på tre små fjell nordvest på Aleksanderøya. Dei strekkjer seg over 14 km frå nord til sør og er 5,5 km breie, med ei høgd opp mot 1500 moh (Mount Kliment Ohridski).
Dei ligg sør-søraust for Havre Mountains, sørvest for Rouen Mountains, nordvest for Elgar Uplands, aust for den nordlege delen av Lassus Mountains og 6 km inn i landet frå Lazarev Bay. Ho grensar til Palestrinabreen i nord, den 8 km lange, isfyllte Poste Valley i aust, til Nichols snøfelt i søraust, og til McManusbreen i vest. Fjella omfattar Balan Ridge i nordaust og ryggen av Mount Braun i nordvest, med Yozolabreen som renn nordover mellom dei og møter Palestrinabreen. Namnet vart gjeve til minne om hundreårsjubileet til Sofia universitet. Under den første bulgarske ekspedisjonen i Antarktis som vart organisert i dette høvet, vart nabofjella Rouen Mountains og Elgar Uplands vart vitja i februar 1988 av eit feltlag med to medlemmar frå British Antarctic Survey og to bulgarsk geologar, Christo Pimpirev og Borislav Kamenov.
Petter Jansen
Petter Jansen (fødd 30. august 1955) er ein norsk næringslivsleiar og oberstløytnant, som i 2017 er sjef for Logistikkorganisasjonen til Forsvaret. Jansen er kjend som administrerande direktør for SAS Braathens, som var samanslege mellom den norske delen av SAS og Braathens. Der var han fram til sumaren 2006 då han fekk sparken. Han hadde tidlegare vore konserndirektør i DnB, jobba i Kredittkassa og Postbanken frå 1996 til 2004. Jansen har òg bakgrunn frå Forsvaret og var i fleire år sjef for den tidlegare hovudflyplassen på Fornebu.
Utdanning
Petter Jansen har sin utdannelse mellom anna frå Krigsskulen og Hærens Stabsskole. Han har gjennomført Forsvarshøgskolen i Østersund, parallelt med studiar ved Østersund Økonomiske Høgskole 1986-88. I tillegg har han gjennomført Senior Executive Programme ved London Business School i 2003.
Frå 1. november 2011 returnerte Petter Jansen til Forsvaret, som sjef for Forsvarets logistikkorganisasjon.
Osteoporose
Osteoporose («porøse knoklar», frå gresk: οστούν/ostoun «knokkel/bein» og πόρος/poros «pore»), oftast kalla beinskjørheit, er ein progressiv sjukdom i knoklane som er kjenneteikna av nedsett knokkelmasse og tettleik, samt auka risiko for knokkelbrot. Ved osteoporose er beintettleiken redusert, mikroarkitekturen i knoklane forvitrar, og mengden og variasjonen av protein i knoklane er endra. Verdsorganisasjonen for helse definerar osteoporose som beintettleik på 2,5 standardavvik eller meir under gjennomsnittleg knokkelmasse, som målt ved røntgenabsorptiometri (DXA); omgrepet «etablert osteoporose» inkluderer nærværet av patologisk fraktur. Sjukdomen kan klassifiserast som primær type 1, primær type 2, eller sekundær. Den forma for osteoporose som er vanlegast i kvinner etter menopause vert kalla primær type 1 eller postmenopausal osteoporose, og har samanheng med auka østrogenproduksjon etter menopause. Primær type 2 eller senil osteoporose oppstår etter fylte 75 år og finst hjå både kvinner og menn i forholdet 2:1. Sekundær osteoporose kan oppstå i alle aldrar og ramme både menn og kvinner i like stor grad; denne forma resulterer frå kroniske lidingar og sjukdom, eller langvarig bruk av medikament som til dømes glukokortikoidar, og vert då kalla for steroid- eller glukokortikoidindusert osteoporose.
Risikoen for osteoporotiske knokkelbrot kan reduserast med livsstilsendringar, samt medikament i dei med tidlegare knokkelbrot. Livsstilsendringar inkluderer diett, trening og fallførebygging. Ein amerikansk studie fann ikkje prov for at kalsium- og vitamin D-supplement kunne førebyggje knokkelbrot. Bifosfonat er nyttig for dei som har hatt tidlegare brot, men har minimal effekt hjå dei utan tidlegare brot.
NM i alpine greiner 1971
Noregsmeisterskapen i alpine greiner 1971 vart avvikla på Voss i Hordaland dagane 5.-7. mars 1971. Kongepokalen vart tildelt Toril Førland.
Storslalåm
<br style="clear:both;" />
Utfor
<br style="clear:both;" />
Kombinasjon
<br style="clear:both;" />
Slalåm
<br style="clear:both;" />
Kjelder
Sportsboken 1971. Norsk kunstforlag. Oslo 1971.
Analytisk geometri
Analytisk geometri er den delen av geometrien der ein undersøker geometriske eigenskapar ved å nytte koordinatar, det vil sei talstorleikar som avgjer plasseringa til punkta i dei geometriske objekta ein undersøker. Slik kan til dømes eit punkt i eit plan gjevast ved to tal, koordinatane til punktet. Eit punkt i rommet kan gjevast med tre tal, osv. Vidare kan til dømes ei linje i eit plan tilordnast ei førstegradslikning ax + by + c = 0, medan ein sirkel kan tilordnast ei andregradslikning.
Med dette tilbakeførast studiet av geometrisk eigenskapar ikkje berre til spørsmål innanfor aritmetikk og algebra, men òg til infinitesimalrekning og funksjonsteori. Dette synspunktet har etter kvart erobra mange av dei viktigaste bruksområda i matematikken som mekanikk, fysikk, astronomi og statistikk.
Som grunnleggjar av den analytiske geometri reknast René Descartes med Discours de la méthode (1637).
Williamsrevet
Williamsrevet er eit rev som strekkjer seg sørover kring 900 meter frå Kapp Fie på Bouvetøya. Revet vart kartlagd i 1898 av den tyske ekspedisjonen på «Valdivia» under Karl Chun. Det vart kartlagd på ny i desember 1927 av ein norsk ekspedisjon og kalla opp etter kaptein John Williams, ein amerikansk selfangar som vitja Bouvetøya i skonnerten «Golden West» i 1878 etter å ha gått i land på øya.
Don Brooks
Don Frank Brooks var ein amerikansk bluesmunnspelspelar.
Brooks var fulltidsmedlem i bandet til Waylon Jennings og vart mykje nytta som studiomusikar, mellom anna for Jerry Jeff Walker, Judy Collins, Harry Belafonte, Carly Simon, Ringo Starr, Tim Curry, Bette Midler, Diana Ross, Billy Joel, Cyndi Lauper, The Talking Heads, Tim Hardin, The Bee Gees, Yoko Ono and the Plastic Ono Band og the James Gang. Han var scenemusikar på Broadway i Big River i 1985, og The Gospel at Colonus i 1988, og var å høyre i dokumentarserien The Civil War.
Ingebrigt Flønæs
Ingebrigt Ingebrigtsson Flønæs var ein norsk lærar, gardbrukar og stortingsmann frå Selbu i Sør-Trøndelag.
Ludvig Kyhn
Ludvig Kyhn var ein norsk embetsmann og stortingsmann frå Eidsvoll.
Kyhn var son til ein lensmann. Sjølv vart han student i 1834 og cand.jur. i 1840. Allereie i 1836 fekk han seg arbeid som kopist i Kyrkjedepartementet, i 1843 fullmektig og året etter byråsjef i same departmentet og til sist, 1847, ekspedisjonssekretær. I 1856 vart han utnemnd til amtmann i Hedmark og frå 1865 også den fyrste stiftamtmann i Hamar stift.
Ingebrigt Flønæs
Han var medlem av heradsstyret frå 1873 til 1904, ordførar 1874-94. Elles var han sparebank–«direktør» (dvs, styremedlem), medlem av fleire fylkeskommunale utval og komitear og hadde mange kommunale verv.
Ludvig Kyhn
Kyhn representerte mjøsbyane, Hamar, Lillehammer og Gjøvik, på Stortinget frå 1871-79. Heile tida på Tinget var han medlem av Konstitusjonskomiteen og av Lagtinget. I 1858 var han medlem av skulelovskommisjonen som leia fram til skulelova av 1860. Kyhn vart i 1879 utpeika til leiar av ein kongeleg kommisjon vedkomande leiglendingvesenet. Elles var han 1883-90 formann i tilsynskommisjonen for jarnbanen Eidsvoll-Tynset.
Han døydde på Hamar i 1890, etter 34 år i amtmannsembetet.
Ingebrigt Flønæs
Flønæs var valmann fem gonger. Perioden 1880-82 var han 1. varamann til Stortinget. 1889-91 var han 3. representant frå Søndre Trondhjems amt på tinget, medlem av vegkomiteen.
På Stortinget kom han i 1890 med framlegg om at staten skulle gi ein premie på 20 kr per mål jord som vart rydda og dyrka opp av husmenn og småbrukarar.
Jeniseiske språk
Jeniseiske språk er ein språkfamilie i Kranojarsk kraj i det sentrale Sibir. Familien består av språka ketisk, jugh, kottisk og pumpokol, av desse har berre ketisk talarar i dag. Ifølgje Ethnologue hadde ketisk mellom 550 og 990 talarar i 1995. Under folketeljinga i 2002 blei det tala av 190 menneske frå ein etnisk folkesetnad på 1 494.
Det finst teoriar om språkslektskap mellom jeniseiske språk og na-dené-språk i Amerika. Dette er ikkje allmennt akseptert, men det er nok den mest sannsynlege av hypotesene om språkslektskap over Beringstredet. Eit nyare studium av dei moglege banda mellom desse språka blei lagt fram av Edward Vajda i 2008.
Knapp
Knapp er ei lita, rund eller firkanta skive eller kule som er festa til eit klesplagg for å hekte plagget saman eller til pynt. Knappar kan vere laga av mange ulike materiale, frå edelsteinar til plast.
Ordet knapp er også brukt om ein tapp som fungerer som ein brytar på eit apparat eller intrument, eller om ein kuleforma ting som er festa på den avsluttande delen av noko, til dømes flaggknapp øvst på ei flaggstong.
Fylkesveg 6622
Fylkesveg 6622 går mellom Svorkland og Melby i Skaun kommune. Vegen er 3,6 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 751 i Sør-Trøndelag.
Glidelås
Glidelås er ein stengjemekanisme, ofte brukt på klede, vesker og anna, der to rader av metall- eller plasttenner grip inn i kvarandre. Radene blir samla eller åtskilde av eit lukkestykke, som kan skyvast fram og attende.
Historie
Det første patentet på glidelåsen vart teke ut i 1851 av den amerikanske symaskinkonstruktøren Elias Howe (1819–67). Viktige forbetringar vart gjort av Whitcomb Judson, som kunne vise glidelåsar på verdsutstillinga i 1893. I 1913 vart oppfinninga utvikla vidare av svensk-amerikanaren Gideon Sundbäck, og frå 1930 var glidelåsen utbreitt som eit alternativ til knappar. Motedesignaren Elsa Schiapparelli var den første som brukte glidelåsar i haute couture i midten av 1930-åra.
I dei første glidelåsene vart hektene sydd fast, ei og ei, for hand. Sundbäck utvikla ein glidelås der hektene vart stansa ut og klemt fast på to tøyband, som sidan kunne syast på med maskin, tilsvarande glidelåsane i dag.
Bravobreen
Bravobreen er ein isbre på Greenwich Island i Sør-Shetlandsøyane i Antarktis som strekkjer seg 2,1 km frå nordvest til søraust og 2,3 km frå sørvest til nordaust frå sørsida av Dryanovo Heights og søraustover og ut i Shopski Cove.
Breen vart truleg kalla opp etter ein offiser på det chilenske skipet «Lientur» som tok del i ei chilensk oppmåling i 1952-53 av Yankee Harbour.
Ola Stunes Isene
Ola Stunes Isene er ein norsk friidrettsutøvar frå Lier i Buskerud. Han var norsk meister i diskoskasting 2018 og 2019, under VM i friidrett 2019 enda han på tiandeplass. Isene har elles vunne NM-medaljar i kulestøyt. Hans personbeste i diskoskast er 67,78 meter, medan han i kulestøyt har nådd 17,34 meter.
Nerstad
Nerstad er ein tettstad i Sigdal kommune i Viken fylke i Noreg. Staden har nokre hundre innbyggjarar, og ligg kring sju km sør for Prestfoss langs fylkesveg 287 mellom Åmot i Modum og Eggedal. Som ein av tre valkrinsar i Sigdal kommune var det på Nerstad 854 personer med røysterett ved Stortingsvalet 2017.
Nerstad ligg i den nedre delen av kommunen og har i dei seinare åra vore gjenstand for størstedelen av bustadbygginga som har skjedd i kommunen. Medan Nerstad tidlegare først og fremst var prega av industri og landbruk, er staden i dag mest kjent for utvikla bustadfelt og som sentrum for skole og idrett.
Mesteparten av befolkninga på Nerstad bur fordelt på to byggefelt; «Det gamle feltet», der ein ikkje lenger bygger nytt og «Det nye feltet», der det blir bygd bustader i eit område kalla Nordheimfeltet. «Det nye feltet» er bustadfeltet med flest barnefamiliar. På Nerstad er det også eit industriområde med bedrifter som Nor-Ka, Thor Holm Plastvarefabrikk, Sigdal Maskinforretning og Skare & Nes.
Staden har sin eigen skolekrins med 1-7-skolen Nerstad skole. Rett ved skolen ligg Nerstad barnehage, med tre avdelingar og 64 plassar.
Organisasjonar som Nedre Sigdal IF og Vad 4H høyrer til på Nerstad.
Elva Bonnée
La Bonnée er ei 27,4 kilometer lang elv i departementet Loiret i regionen  Centre  i Frankrike. Elva har utspring i kommunen Montereau og munnar ut i elva Loire (på høgre breidda av Loire) i kommunen Germigny-des-Prés. Nedslagsfeltet er på 187 rutekilometer.
Kommunen Bonnée, som elva La Bonnée renn gjennom, har fått namn etter elva.
Westminster
Westminster er eit område i det sentrale London i England. Det utgjer kjernen i bydelen City of Westminster, og omfattar stader som Westminsterpalasset det Det britiske parlamentet er samla, Westminster Abbey og Westminsterkatedralen.
University of Westminster har tre av sine fire campusar innanfor Westminster.
Staden har vore eit sentrum i engelsk og seinare britisk politikk sidan Edvard Bekjennaren si tid. Han fekk reist eit kongeleg slott, Westminsterpalasset, omkring 1050. Dette vart teke over av Vilhelm Erobraren, og fortsette å vere ein av dei fremste kongelege residensane i lang tid. Etterkvart vart parlamentet etablert der, og namnet Westminster blir difor enno brukt synonymt med riket sitt folkevalde og politiske styresmakter, på same måte som Whitehall, som òg ligg i City of Westminster, refererer til departementa.
Amerorchis rotundifolia
Amerorchis rotundifolia er ei plante i planteslekta Amerorchis i orkidéfamilien (marihandfamilien) Orchidaceae. Ho veks ikkje i Noreg.
Utbreiing
Arten lever lengst nord i Sambandsstatane og i Canada, dessutan på Grønland, der arten er rekna som sårbar (VU). Den danske namnet er rundbladet rhizom-gøgeurt og det grønlandske milalinnguaq.
Staro Nagoritsjane
Staro Nagoritsjane (makedonsk Старо Нагоричане, «Gamle Nagoritsjane») er ein landsby og ein kommune i regionen Nordaust i Nord-Makedonia. Kommunen fekk sitt noverande omfang i 2004, då sju landsbyar vart overførde frå den tidlegare kommunen Kletsjevtse.
Kommunen har eit areal på 433,41 km2 og hadde 3 501 innbyggjarar ved folketeljinga i 2021.
I 2002 hadde kommunen 4 840 innbyggjarar. Den tidlegare kommunen Staro Nagoritsjane hadde 4 258 innbyggjarar, medan sjølve landsbyen hadde 555 innbyggjarar. Dei største busetnadene i kommunen var:
Analytisk funksjon
Ein analytisk funksjon er ein matematisk funksjon, som i eit kvart punkt i domenet sitt kan skildrast lokalt som ei konvergerande potensrekkje. Funksjonen f(x) er analytisk i p dersom han kan uttrykkjast som ei konvergerande potensrekkje i eit intervall som omgjev x = p. Dersom f(x) er analytisk i eit kvart punkt i domenet sitt, kallar vi han berre ein analytisk funksjon eller ein Cω-glatt funksjon. Det er omsynssmessig å dele inn i reelle analytiske funksjonar og komplekse analytiske funksjonar. Innan kompleks analyse er holomorf og analytisk ekvivalente eigenskapar. Ein heil funksjon er ein holomorf funksjon som er definert for heile det komplekse planet.
Definisjonar
Formelt er ein funksjon ƒ reell analytisk i eit ope sett D på ei reell linje viss ein for alle x0 i D kan skrive
der koeffisientane a0, a1, ... er reelle tal og rekkjene konvergerer til ƒ(x) for x i området kring x0.
Alternativt er ein analytisk funksjon ein uendeleg differensierbar funksjon slik at Taylor-rekkja i punktet x0 i domenet sitt konvergerer til ƒ(x) for x i området kring x0.
Kjelder
Wzór Taylora
Az Zaghfah
Az Zaghfah er ein landsby aust i Jemen. Han ligg i Hadhramaut guvernement nær kysten.
Prim
Prim er eit mjølkebasert smørbart pålegg med lysbrun farge og søt, karamellaktig smak. Det kan lagast av kumjølk og/eller geitemjølk.
Prim blir laga ved at ein koker inn myse på same måte som brunost, men ein kokar myseblandinga kortare enn til den harde osten. Ein tilset også sukker, både for smaken si skuld og som konserveringsmiddel. Under avkjølinga av primen må ein passa på at sukkeret ikkje dannar store krystallar.
Det går også an å laga prim ved å koka brunostrestar, kulturmjølk og søtost.
På svensk blir prim kalla messmör.
EU-domstolen
EU-domstolen eller Den europeiske unions domstol er det høgaste organet for den dømande makta i Den europeiske unionen. Han har sete i Luxembourg. Domstolen har fleire funksjonar. Han er ein forfatningsdomstol som har i oppgåve å tolka EU-lovgjevinga for å sikra at ho blir tolka likt i alle landa ho gjeld i. Vidare er han ein forvaltningsdomstol som kan prøva om EU-organ har gjort lovlege vedtak i enkeltsaker, domstol for skilsdom og sivil domstol for privatpersonar, verksemder og organisasjonar som meiner rettane deira er krenka av ein EU-institusjon, eller at EU-vedtak som direkte gjeld dei er ugyldige.
Organisasjon
EU-domstolen har ein dommar frå kvar medlemsstat, og er leia av ein president. I tillegg bistår ni generaladvokatar med å leggja fram upartiske forslag til saksavgjerder.
Domstolen er delt inn i to organ: Domstolen og Underretten. Eit tredje organ, Personalretten eller Domstolen for personalsaker, fungerte som ein særdomstol for personalsaker fram til avskipinga 1. september 2016. Rådet og EP kan oppretta fleire særdomstolar om det er nødvendig.
Domstolen blei oppretta i 1952 som domstolen for Det europeiske kol- og stålfellesskapet, EF-domstolen frå 1958. I samband med Lisboa-traktaten i 2009 bytta han namn til Den europeiske unions domstol, eller EU-domstolen.
Edward Weston
Edward Weston var ein amerikansk fotograf.
Det tidlege arbeidet hans som etablert fotograf viser sterk påverknad frå impresjonistisk målarkuinst. I 1915 endra Weston syn på fotografien etter eit møte med moderne kunst som fekk han til å forlate flatterande mørkeromsteknikkar til fordel for skarpleik og vektlegging av form og flate. Storformatet vart det viktigaste verktøyet hans og bilete vart kontaktkopiert for å gje att fine detaljer best mogeleg. I 1920-åra møtte Weston fotografar som Paul Strand og Alfred Stieglitz, samt meksikanske kunstnarar som Diego Rivera, David Siqueiros og José Orozco. Han byrja å arbeide med naturen si utforming (stilstudiar av skjel, oppskjerte grønsaker o.l.), i 1929 tok han sine første bilete av klippeformasjonar og tre ved Point Lobos i California. Av dei finaste arbeida hans er ein serie med akt og former i sand, teken ved Oceano i California. I 1932 slutta Weston seg til den påverknadsrike fotogruppen f 64. Weston framstår som ein av dei viktigaste fotografane på 1900-talet, og var den første fotografen som mottok eit Guggenheim-stipend (1937).
Av samlingar har han mellom anna My Camera on Point Lobos frå 1950.
Fylkesveg 6624
Fylkesveg 6624 går mellom Skjølvollen og Aunan i Skaun kommune. Vegen er 2,8 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 753 i Sør-Trøndelag.
Ishockey under Vinter-OL 1960
Ishockey under Vinter-OL 1960 vart avvikla i tida frå 19. til 28. februar 1960 i Squaw Valley. Kampane fann stad på Blyth Arena, eit stadion med plass til 8 500 tilskodarar. Arrangørlandet USA vann si fyrste olympiske gullmedalje i ishockey etter siger i alle sine kampar. Canada tok sølv og Sovjetunionen bronse.
Turneringa
Ni land deltok i ishockeyturneringa. Laga vart fordelt i tre grupper à tre lag, dei to beste laga i kvar av gruppene fekk plass i eit seriespel som avgjorde medaljefordelinga. Botnlaga i dei innleiande gruppespela møttest til ein eigen serie som avgjorde plasseringane 7-9.
Stadsgårdshissen
Stadsgårdshissen (som òg vart kalla Sofiahissen) var ein personheis for ålmenta på Södermalm i Stockholm i Sverige, opna i 1907 og stengd i oktober 1971. Heisutstyret og maskineri er fjerna, men resten står att og vart gjennomgripande renovert i 2008.
Heisen låg aust for Katarinahissen og gav samband mellom Stadsgården og den øvre parten av Katarinavägen. Her er det ein bratt bergvegg mellom den nedre delen av byen langsetter sjøen og øvre delen. Den nedre inngangen til heisen er ein bygning i raud teglstein, og låg på eit kaiområde då heisen var ny, og dei fleste som nytta heisen var hamnearbeidarar som skulle til og frå arbeidet. Men no ligg denne bygningen rett attmed den sterkt trafikkerte gata Stadsgårdsleden. Mellom denne nedre inngangen og den øvre inngangen gjekk heisen gjennom eit tårn av ope stålfagverk. Den øvre inngangen er eit trehus med tak av metallplater, og med ei gangbru inn på fast grunn.
Etter at heisen var teke ut or bruk, vart den øvre bygningen nytta i åra 1983–2017 som atelier (kunstnarverkstad) av kunstnaren og trubaduren Carl Anton (Carl-Anton Axelsson, fødd 1933). Han berga heisen frå å verte fjerna heilt, på vilkår av at han tok seg av vedlikehaldet.
Stadsgårdshissen vart bygd på initiativ av grossist og konsul E. W. Djurling, som òg tok på seg byggjekostnaden på drygt 50 000 kronor. Dette var den tredje personheisen som vart bygd for å gje samband mellom det nedre og øvre terrengnivået langsetter høgdeskilnadene på denne strekninga nord på Södermalm. Den fyrste var Katarinahissen frå 1883, og den andre var den 28 meter høge Mariahissen frå 1885 vest for Katarinahissen, teke ut or bruk i 1926.
Hallvor A. Berg
Hallvor Arneson Ellestad Berg var ein norsk lærar og stortingsmann frå Gol i Buskerud. Han var medlem av Venstre.
Berg var son av ein gardbrukar og handelsmann på Gol. Han gjekk på seminaret på Hamar, eksamen 1875. Deretter var han lærar ved Totens høiere almenskole i eitt år, og 1½ år ved folkeskulen i Kragerø. Frå 1878 var han lærar og kyrkjesongar i Gol, stillingar han hadde til han døydde. Han tok aktivt del i skogsaka, elevane dreiv med skogplanting kvar vår.
Han var medlem av heradsstyret og var heradskasserar i Gol. Elles var han aktiv for fråhaldsaka.
Joseph Priestley
Joseph Priestley var ein engelsk kjemikar og prest. Han vart kjend som oppdagaren av oksygen og oppfinnaren av vatn med kolsyre.
Vitskapsmann
Joseph Priestley isolerte grunnstoffet oksygen i gassform den 1. august 1774. Året etter blei han den første til å publisera oppdaginga, og blei dermed kjend som oppdagaren av stoffet. Den svenske kjemikaren Carl Wilhelm Scheele hadde gjord den same oppdaginga nokre år tidlegare, men publiserte ikkje provet før i 1777. Til saman oppdaga Priestley ti gassar: nitrogenoksid, nitrogendioksid, dinitrogenoksid («lystgass»), hydrogenklorid, ammoniakk, svoveldioksid, silisiumtetrafluorid, nitrogen og oksygen, i tillegg til å empirisk og tvillaust prova karbonmonoksid.
Hallvor A. Berg
Han døydde på klokkargarden i Gol våren 1905.
Mick Jones frå Foreigner
Michael Leslie «Mick» Jones er ein engelsk gitarist, låtskrivar og plateprodusent, mest kjend som medlem av bandet Foreigner. Før Foreigner spelte han i bandet Spooky Tooth.
Anfinn L. Refsdal
Anfinn Larsson Refsdal var ein norsk lærar, gardbrukar og stortingsmann frå Vik i Sogn. Han var medlem av Moderate Venstre.
Mick Jones frå Foreigner
Liv og karriere
Jones vart fødd i Somerton i Somerset. Han byrja musikkarrieren sin tidleg i 1960-åra som medlem av bandet Nero and the Gladiators, som fekk to mindre hittar i Storbritannia i 1961. Joes arbeidde som låtskrivar og studiomusikar i Frankrike for artistar som Sylvie Vartan og Johnny Hallyday («Den franske Elvis»), som han skreiv mange songar for, mellom andre «Je suis né dans la rue» og «À tout casser» (med Jimmy Page på gitar). Då The Beatles turnerte Frankrike i 1964, vart dei ven med Jones då Hallyday spelte same kveld som dei.
Anfinn L. Refsdal
Refsdal var fødd på garden Orvedal, der mora hans var i frå. Han var fødd utanfor ekteskap, faren var ein jekteførar frå Balestrand. Frå 1861 var han omgangsskulehaldar. År 1865 avla han eksamen frå ein lærarskule på Balestrand, og byrja året etter som omgangsskulehaldar i Sogndal. Frå 1868 var han lærar og kyrkjesongar i Vik. Han skaffa seg ein liten gard til å skøyte på levemåten.
Mick Jones frå Foreigner
Liv og karriere
Då Jones vendte heim att, slo han seg saman med Gary Wright, tidlegare i bandet Spooky Tooth, og danna Wonderwheel i 1971. I 1972 starta Jones og Wright opp att Spooky Tooth, og etter dette vart Jones medlem i Leslie West Band. Han spelte òg gitar på albuma Wind of Change (1972) for Peter Frampton og Dark Horse (1974) for George Harrison.
Anfinn L. Refsdal
Refsdal var medlem av heradsstyret frå 1875, ordførar 1886-97 og 1902-07. Elles var han formann i skulestyret i både heradet og i amtet, frå 1901 også forlikskommissær. Styremedlem i lærarane sin landsorganisasjon.
Mick Jones frå Foreigner
Liv og karriere
I 1976 danna han bandet Foreigner med Ian McDonald og henta inn vokalisten Lou Gramm. Jones samproduserte alle albuma til gruppa og var med på å skrive dei fleste songane i lag med Gramm. Jones skreiv den mest suksessrike singelen til bandet, «I Want to Know What Love Is». Spaningar utvikla seg i bandet i løpet av 1980-åra på grunn av forskjellig musikalsk smak mellom Gramm, som ønskte ein hardare stil, medan Jones var meir interessert i synthesiserar. Gramm slutta i bandet i 1990, men kom attende i 1992. I 1989 gav Jones ut det einaste soloalbumet sitt, Mick Jones på Atlantic Records. Jones er den einaste musikaren som har spelt på alle Foreigner-albuma.
Anfinn L. Refsdal
Refsdal møtte på Stortinget i 1889 frå 4. mars som 1. varamann for Edvard Liljedahl og Nordre Bergenhus amt, medlem av konstitusjonskomiteen. Tida frå 1892 til 1900 hadde han fast plass på Stortinget. Han var då heile tida medlem av kyrkjekomiteen, samt Lagtinget frå 28. juli 1892. Valbolken 1903-06 var han 2. varamann, men møtte to periodar i 1905, samt heile 1905-06-sesjonen. Då var han fyrst medlem av Lagtinget og budsjettkomiteen, deretter av vegkomiteen. I 1905 var han til stades 7. juni.
Mick Jones frå Foreigner
Liv og karriere
Innimellom arbeidet med Foreigner, har Jones òg vore produsent for album som Van Halen sitt 5150 (1986) og Billy Joel sitt Storm Front (1989).
Han skreiv i lag med Eric Clapton songen «Bad Love» på Clapton' sitt Journeyman, og i 2002 skreiv han songen «On Her Mind» med Duncan Sheik. Seint i 1990-åra og tidleg i 2000-åra spelte han med Bill Wyman's Rhythm Kings.
Som produsent
I tillegg til Foreigner-albuma produserte Jones albuma:
Sondre Moen
Sondre Nordstad Moen er ein norsk langdistanseløpar frå Trondheim. Han sette europarekord i maratonløping med 2.05.48 då han vann Fukuoka maraton 2017. Den 31. august 2019 forbetra han den norske rekorden på 10 000 meter under eit løp på Kristiansand stadion.
Orasjats
Den tidlegare kommunen Orasjats hadde 1 252 innbyggjarar ved folketeljinga i 2002, medan sjølve landsbyen hadde 387 innbyggjarar.
Wild Winds Are Blowing
«Wild Winds Are Blowing» er ein song av det britiske rockebandet Slade, gjeve ut i 1969 som ein singel utan album under namnet «The Slade». Songen vart skriven av Bob Saker og Jack Winsley, og produsert av Chas Chandler. Han selde dårleg og gjekk ikkje inn på den britiske singellista.
Background
Etter mangelen på kommersiell suksess for debuten deira i 1969, Beginnings, byrja Ambrose Slade, med den nye manageren sin Chas Chandler, å vurdera sitt neste karrieretrinn. Chandler var misnøgd med debutalbumet og meinte bandet ville tena på å skriva eige materiale og byte image. Han bestemte seg for at bandet skulle gå for eit skinhead-image for å skapa interesse for bandet. Både gitarist Dave Hill og bassist Jim Lea vart forskrekka av det nye imaget, men bandet gjekk med på å prøva ideen og byrja å gå med Dr Marten-støvlar, selar, kort hår og aggressiv «bovver boy»-haldning.
Samstundes med det nye imaget, skifta Ambrose Slade namn til «The Slade». Kort tid etter vart Chandler send «Wild Winds Are Blowing» av eit forlag. Han følte at songen, skrive av Bob Saker og Jack Winsley, var perfekt for Slade og lét dei spille han inn. Singelen kom ut i oktober 1969 på Fontana og selde dårleg.
I eit intervju frå 1977 peika trommeslagar Don Powell ut songen som den einaste som var pinleg for han og bandet. Han sa: «Det er berre éin», 'Wild Winds Blowing', men det var uansett ikkje ein av songane våre. Det kom frå kontoret på Brook Street. Me visste ikkje betre på den tida.» Hovedvokalisten Noddy Holder sa seinare i biografien sin frå 1999 Who's Crazee Now?: «Det var ein god pop-rock-låt, ikkje for kommersiell. Det var verkeleg den første skikkelege singelen vår, sjølv om me hadde gitt ut to låtar frå Beginnings, som ingen av dei nokon gong kom til å bli ein hit.»
Utgjeving
«Wild Winds Are Blowing» kom ut på 7"-vinyl på Fontana Records i Storbritannia, Tyskland og Nederland. Både dei tyske og nederlandske utgjevingane kom i eit fargeomslag. B-sida «One Way Hotel» vart skrive av Lea, Holder og trommeslagaren Don Powell. Songen var opphavleg eksklusiv for singelen, men kom etter kort tid ut som eit albumspor på albumet deira frå 1970, Play It Loud. Den originale B-sideversjonen frå 1969 inneheld meir jazzprega gitar som vart fjerna eller erstatta for versjonen som dukka opp på Play It Loud.
Marknadsføring
Det vart filma ein musikkvideo for å marknadsføre singelen. Han inneheldt bandet som framførte songen i Philips Studios i London. Etter å ha vorte verande usett i mange år, dukka videoen opp i 2016. For å marknadsføre songen ytterlegare, gjorde bandet sin første nasjonale TV-framferd på Alan Price sitt Monster Music Mash. Bandet framførte «Wild Winds Are Blowing» live, saman med ein coverversjona av The Beatles-songen «Martha My Dear», som dei hadde dekt på Beginnings. Bandet dukka òg opp i London-programmet Scene at Six, og framførte songen i eit BBC-studio omtrent samstundes. Før og på utgjevingsdatoen til singelen, vart det annonsert reklame for han i New Musical Express.
Mottaking
Ved utgivinga sa Disc: Viss dei skal vera meir enn berre ei gruppe som tener på ein trend, så forventar ein ein heilt ny revolusjonerande lyd på plate akkurat som The Who presenterte oss for i dagane då dei presenterte The Mods. 'Wild Winds Are Blowing' har ein svakt aggressiv vokal med eit 'tungt' akkompagnement. Ikkje noko spesielt fantastisk, ingen ekte 'argo' stemme og ikkje noko som kan vekka deg frå keisemda ein søndag ettermiddag eller få deg til å gå på fotball i hobnail-støvlane dine! Eller noko i det heile som kan gjere noko som helst inntrykk på dagens musikk.» Tony Raba frå Wolverhampton Express and Star kommenterte: «24. oktober blir den første plata deira utgjeven på Fontana-etiketten. 'Wild Winds are Blowing' er eit kraftig kommersielt nummer som kan føre gutane inn på lista.»
I ei melding av samlealbumet Sladest frå 1973 sa Music Scene: «"Frå Ambrose Slades dagar kjem 'Know Who You Are' og det er 'Wild Winds Are Blowing' som var dei første forsøka deira på å nå salslistene. Det tidlege materialet manglar motet til dagens songar for fotballpublikumet til Slade, men etter talet på telefonsamtalar og brev vi får frå fansen å døme, er det stor interesse for dei gamle sakane til desse karane.» Gramophone sa: «Historikarane vil sikkert bli begeistra når dei høyrer dei første innspelingane for Fontana-etiketten, til dømes 'Wild Winds Blowing'.»
I boka The Encyclopedia of Popular Music beskreiv forfattaren Colin Larkin songen som «stampande». Han la til: «Imaget deira som 'bovver boys', komplett med kort hår og Dr Marten-støvlar, provoserte ei svidande presse frå eit medium som var kjenslevart for ungdomskulturvald.» I The Rough Guide to Rock skildra Peter Buckley songen som ein «utmerkt singel». Giulio D'Agostino skildra songen i boka si Glam Musik som ein «utmerkt, bøllete singel».
Verdas sørlegaste
Verdas sørlegaste gjev oversyn over det sørlegaste av ulike ting i verda.
`Aynat
`Aynat er ein landsby aust i Jemen. Han ligg i Hadhramaut guvernement.
Fylkesveg 6626
Fylkesveg 6626 går mellom Husby og Venn i Skaun kommune. Vegen er 11,0 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 754 i Sør-Trøndelag.
Atem av Tangerine Dream
Innspeling
Atem vart spelt inn i desember 1972, og denne gongen vart det gjort heilt utan hjelp frå gjestemusikarar.
Musikk
Musikken på Atem varierer frå langsame atmosfæriske stykke til meir aggressiv perkusjon og vokaleksperiment med dynamisk Mellotron. AllMusic skildra stilen på albumet: Atem er meir melodisk og mindre dissonant enn dei tidlegare verka til Tangerine Dream. Denne besetninga set ein fin toppspinn på den gamle progrockstilen. Sjølv om det er vanleg å sjå TD oppført som progressiv rock og kunstrock, er dette albumet rein kosmisk musikk.»
Albumet vert rekna som det siste av «Pink-åra» og framtidige album skulle bli meir strukturerte (og kommersielle). Julian Cope og Head Heritage skildra det som Tangerine Dream sitt «overgangsalbum».
Barnet på framsida av omslaget er Jerome Froese, sonen til Edgar Froese, som seinare vart medlem av Tangerine Dream. Han var 2,5 år då dette albumet kom ut.
Utgjeving og mottaking
Radio-prataren John Peel var særs entusiastisk overfor dette albumet og tok det med på lista si over årets album i 1973. Han skreiv og ringde til Edgar Froese for å fortelje han kor godt han likte musikken deira. Det var gjennom denne merksemda at britane for alvor la merke til Tangerine Dream og albuma deira vart bestilt via postordre frå Tyskland. Atem og Alpha Centauri vart begge offisielt gjevne ut i Storbritannia på Polydor på den tida.
I ei seinare melding skreiv Head Heritage at det var «Tangerine Dream si mest eventyrlystne og spanande lytteoppleving», og tittelsporet vart skildra som «det mektigaste augneblikket til TD».
Fylkesveg 754 (fleirtyding)
Fylkesveg 754 finst i fleire fylke i Noreg:
Trøyttleiksbrot
Trøyttleiksbrot, utmattingsbrot eller stressfraktur er eit trøyttleiksindusert knokkelbrot som skuldast residiverande stress over lengre tid. I staden for å bryte etter eit kraftig støyt, oppstår trøyttleiksbrota etter oppsamla trauma frå gjentekne submaksimale påkjenningar, som til dømes springing og hopping. Som følgje av dette er trøyttleiksfrakturar vanlege belastningskadar hjå atletar.
Trøyttleiksbrot kan skildrast som ørsmå sprekker eller «årringar» i knokkelen. Dei oppstår oftast i vektberande knoklar, som til dømes skinnebeinet, mellomfoten og båtbeina. Trøyttleiksbrot i lårbeinet, bekkenet og korsbeinet kan førekoma, men er sjeldan.
Ola Isene
Ola Isene var ein norsk songar og skodespelar fødd i Rødenes i Østfold. Ole Steffensen Isene var far hans.
Isene spelte «ei rekkje gode roller av ymse slag, frå lystspel til tragedie, og har hatt serl. suksess med meir folkelege el. primitive typar». Isene deltok i fleire filmar, «ei av dei beste rollene hans var sjømannen i Englandsfarere».
Johan Wiland
Johan Wiland er ein svensk fotballspelar som har spela som keeper for FC København i den danske fotballigaen. Han har òg landskampar for Sverige.
Wiland debuterte for Sverige sitt A-landslag i januar 2007 under ein landslagsturné til Sør-Amerika. Han var med i Sverige sin tropp til fotball-EM i 2008 som reservekeeper, men fekk ikkje spela nokon kampar i meisterskapen.
André Weil
André Weil var ein fransk matematikar.
Han var professor ved Institute for Advanced Study i Princeton i USA frå 1958 til 1976 og professor emeritus der frå 1976 til 1998. Weil var ein av dei viktigaste matematikarar på 1900-talet med grunnleggjande bidrag innan fleire område av matematikken, særskild i talteori, algebraisk geometri og analyse. Han var den leiande matematikar bak pseudonymet Bourbaki, som representerer ei gruppe franske matematikarar og som har skrive det største eksisterande samleverket over matematikken.
Fuerza Aéreabreen
Fuerza Aéreabreen er ein isbre på Greenwich Island i Sør-Shetlandsøyane i Antarktis som strekkjer seg 4,5 km frå nordaust til sørvest and 2 km i søraust–nordvest-retninga, og som flyt ned nordvestsida av Breznik Heights og nordvestover og ut i Discovery Bay.
Han vart namngjeven «Glaciar Fuerza Aérea» (Luftforsvarsbreen) i 1947 av Den chilenske antarktisekspedisjonen for Det chilenske luftforsvaret.
Shape of Things to Come
«Shape of Things to Come» er ein song skriven av Barry Mann og Cynthia Weil for filmen Wild in the Streets, framført av det oppdikta bandetMax Frost and the Troopers i 1968 på albumet deira Shape of Things to Come, med solovokal av Harley Hatcher. Songen kom òg ut utan vokal av Davie Allan and the Arrows. Songen var berre like under to minuttar lang. Songenkom kring 35 år etter H.G. Wells sin The Shape of Things to Come.
Suksess
Songen vart produsert av Mike Curb for exploitationfilmen Wild in the Streets, der skodespelaren Christopher Jones mimer til vokalen til Hatcher. Ein ung Richard Pryor speler trommeslagaren i bandet til Jones. Filen hadde premiere 29. mai 1968.
Samstundes med at filmen kom, vart songen gjeven ut på ein singel i lag med ein annan song frå filmen, «Free Lovin'» (skriven av Guy Hemric og Paul Wibier). Singelen nådde 22. plassen på Billboard Hot 100 i september 1968 og nådde andreplassen på den kanadiske singellista tidleg i oktober 1968. Songen låg i lag ni veker inne på den amerikanske Billboard-lista.
Songen kom ut som det første sporet på albumet Shape of Things to Come etter at singelen vart blitt ein suksess.
Andre versjonar
Andre artistar som spelte inn songen var:
Amerorchis
Amerorchis er ei slekt i orkidéfamilien (marihandfamilien) Orchidaceae. Slekta er ikkje representert i Noreg.
Systematikk
Slekta er i somme klassifiseringar innlemma i slekta Galearis, men er i Artsdatabanken rekna som ei eiga slekt.
Utbreiing
Den einaste arten i slekta lever på Grønland:
Ba Hafar
Ba Hafar er ein landsby aust i Jemen. Han ligg i Hadhramaut guvernement.
Zinetula Biljaletdinov
Zinetula Kajdarovitsj Biljaletdinov er ein sovjet-russisk tidlegare ishockeyspelar og -trenar frå Moskva. Han var forsvarsspelar på Sovjetunionen sitt landslag som i tida 1978-86 vann seks verdsmeisterskap og i 1984 sigra i den olympiske ishockeyturneringa i Sarajevo. Biljaletdionov var landslagssjef for Russland frå 2011 til -14.
Biljaletdinov spelte på Dynamo Moskva frå 1973 til 1988, eit lag som i hans tid enda på andreplassen i Sovjet-serien heile sesongar. Perioden 1978-87 vann han årleg medalje i anten verdsmeisterskap eller olympiske leikar. Såleis vart han verdsmeister 1978-79, 1981-83 og 1986. Han fekk OL-sølv i 1980 og gull i Vinter-OL 1984, dessutan bronse i VM 1985 og sølv i VM 1987.
Etter han la opp som spelar arbeidde Biljaletdinov som ishockeytrenar. Omframt Dynamo Moskva har han hatt oppdrag for lag i Canada, USA, Sveits og i heimlandet. Han var Russlands landslagssjef i 2004 og åra 2011-14. I 2012 leidde han landslaget til suveren siger i Ishockey-VM i Helsinki.
Poyangsjøen
Poyangsjøen (kinesisk skrift 鄱阳湖, pinyin Póyáng Hú), som ligg i provinsen Jiangxi, er den største ferskvassinnsjøen i Folkerepublikken Kina. Han har eit overflateområde på 3 585 km² og eit volum på 25 km³. Avhengig av regntida varierer arealet frå 1 000 km² til 4 400 km². Tidleg i 2012 gjekk arealet heilt ned til 200 km² på grunn av tørke, sanduttak og lagring av vatn i Tre kløfter-demninga. Største lengde er 170 km og på det breiaste er han 17 km. Gjennomsnittsdjupna er åtte meter.
Elvane Gan og Xiu renn ut i innsjøen. Dei er knytte til Chang Jiang ved ein kanal.
Innsjøen gir habitat for ein halv million trekkfuglar, av 124 artar. Han er ein viktig vinterhabitat for den truga tranearten snøtrane. I alt 224 km² av habitatet har Ramsar-vern, og området har 45 pattedyrartar og om lag 80 amfibiar.
Veske
Ei veske er eit ilåt som kan brukast til å bere saker i. Vesker finst i fleire storleikar til ulike føremål. Større vesker med mjuke sider og handtak, med form som ein sekk, er ofte kalla bagg.
Behrendt Mountains
Behrendt Mountains er ei gruppe fjell inst på Den antarktiske halvøya. Dei ligg på linje forma som ein hestesko med opning i sørvest. Dei ligg 11 km sørvest for Merrick Mountains. Dei vart oppdaga og fotografert frå lufta av RARE, 1947-48, under Finn Rønne.
Dei vart namngjevne av US-ACAN etter John C. Behrendt, som var seismolog ved Ellsworth-basen i 1957. Behrendt leia eit lag som gjekk på tvers av Den antarktiske halvøya til desse fjella sommaren 1961-62, og som utførste undersøkingar i Marie Byrd Land og Pensacolafjella i 1963-64 og 1965-66.
Bakgrunnsstoff
«IGY On the Ice", produced by Barbara Bogaev, Soundprint, aired August 25, 2011 on Maine Public Broadcasting. Radio documentary includes interviews with Behrendt, Tony Gowan, Phil Smith, and Charlie Bentley about the Det internasjonale geofysiske året, under which umbrella the late 1950s Antarktis research took place.
Fylkesveg 6628
Fylkesveg 6628 går mellom Laugen og Sætran i Skaun kommune. Vegen er 3,5 km lang.
Kyrkjeleg statsråd
Kyrkjeleg statsråd var eit møte der Kongen i statsråd handsama saker som gjeld styringa av Den norske kyrkja. Kyrkjeleg statsråd var heimla i §16 og § 2 i grunnlova. , før statskyrjeordninga vart avskaffa ved grunnlovsendring 21.05.2012.
Fylkesveg 6628
Før Trøndelag fylke vart oppretta 1. januar 2018 var vegen kjennetegna som Fylkesveg 756 i Sør-Trøndelag.
Kyrkjeleg statsråd
Saker til kyrkjeleg statsråd vart som regel presenterte av kyrkjeministeren. Berre personar som er medlem av Den norske kyrkja kunne delta i kyrkjeleg statsråd. Sidan halvparten av regjeringsmedlemmene må vere til stades for at regjeringa skal vere vedtaksdyktig, måtte minst halvparten av regjeringsmedlemmene vere medlemmer av Den norske kyrkja for at regjeringa skulle kunne gjere vedtak i saker som gjeld styringa av kyrkja.
Christophe Tarkos
Christophe Tarkos var ein fransk poet.
Tarkos redigerte fleire franske tidsskrift, mellom anna Poèzie Prolétèr (saman med Katalin Molnár), FACIAL (med Charles Pennequin og Vincent Tholomé), og Quaderno (med Philippe Beck).
Tarkos var blant deltakarane på Bergen Poesifest i november 2000. Diktsamlinga Kasser kom på norsk i 2011 (Det Norske Samlaget), omsett av Gunnhild Øyehaug og Cathrine Strøm og med etterord av den svenske poeten Ulf Karl Olov Nilsson. På svensk finst samlinga Jag kammar mig, i omsetjing og utval ved Kristoffer Leandoer (Pequod Press, 2000).
Han er gravlagd på Cimetière de Montparnasse i Paris.
Crystal Taliefero
Crystal Taliefero-Pratt (fødd Taliefero i 1963) er ein amerikansk multi-instrumentalist og songar. Sidan 1989 har ho turnert og spelt med Billy Joel.
Ho vart bede om å spele trommer og synge på Storm Front av Billy Joel i 1989, og var med som korvokalist i 1993 på River of Dreams.
I 1991 song Taliefero med Bee Gees på turneen deira, og i 1992 var ho med Bruce Springsteen på den omfattande verdsturneen hans, som enda i juni 1993.
Andre artistar Taliefero har spelt i lag med er Faith Hill, Garth Brooks, Joe Cocker, Tina Arena, Bob Seger, Brooks & Dunn, Richie Sambora, Elton John, Enrique Iglesias, Natalie Merchant, Meat Loaf, Michael McDonald og The Northern Pikes, Julian Lennon, Dolly Parton's «Two Doors Down», Steven Van Zandt, Mick Jones frå Foreigner og Buddy Guy.
I ein artikkel i 2008 kalla «The 125-Plus People, Places and Things Ruling the Rock & Roll Universe» erklærte magasinet Rolling Stone at Taliefero var «beste løynde våpen».
Ba Hudhayl
Ba Hudhayl er ein landsby aust i Jemen. Han ligg i Hadhramaut guvernement.
Lockheed F-104 Starfighter
Lockheed F-104 Starfighter er eit amerikansk einmotors overlydshastigheit avskjeringsfly som vart mykje brukt som jagarbombar under den kalde krigen. Flyet var i bruk i ulike land i perioden 1958-2004. Lockheed designa og produserte flyet for det amerikanske flyvåpenet, men det vart mykje brukt og produsert av andre land. Flyet sette mange verdsrekordar i både høgde og fart. Flyet hadde eit rykte om å vere lite trygt.
Vurnon Anita
Vurnon Anita er ein nederlandsk fotballspelar, opphavleg frå Curaçao, som har spela for Ajax i nederlandsk Eredivisie. Han har òg landskampar for Nederland.
Anita flytta til Nederland med familien sin då han berre var åtte månader gammal, men flytta attende til Curaçao som seksåring. I 1997 flytta han igjen til Nederland med familien og begynte å spela for Ajax i 2005. Han debuterte for Nederland sitt A-landslag 26. mai 2010 i ein vennskapskamp mot Mexico. Den første landskampen i ein teljande konkurranse fekk han 7. september 2010, då han spelte frå start i ein EM-kvalifiseringskamp heime mot Finland.
Andrej Andrejevitsj Markov
Han var professor i St. Petersburg frå 1890 og medverka særleg til funksjonsteorien og sannsynsrekninga. Ved hjelp av Markov-prosessar kan ein løyse viktige klassar av sannsynsproblem.
Markov var æresdoktor ved universitetet i Oslo ved Abel-jubileet i 1902.
Granekupa
6.19333°N, 61.68393°W
Granekupa er eit stadnamn på garden Fitje i Gloppen kommune i Sogn og Fjordane. Granekupa ligg nær grensa mellom gardane Mardal, Kandal, Fitje og Gjengedal.
Fiskevatn
Det ligg to vatn i Granekupa, Inste Granekupvatnet og Yste Granekupvatnet, det er sett ut fisk i båe. Dette skal ha blitt gjort så tidleg som på 1930-talet.
Bygginga av Granekuphytta
Sauehald var ein vanleg del av landbruket på garden Fitje. Om våren vart sauene jaga opp i fjella sør mot Hyen og Jølster og om hausten måtte dei sankast ned att i grenda. Det siste kunne vere tungt arbeid om det var dårleg ver eller djup snø.
Knut P. Fitje, Kåre Mardal og Olav Gimmestad freista i 1947-48 å gjere butikk på sauesanking og dei tre tok på seg å sanke for alle bruka på Fitje. Det vanlegaste utgangspunktet for sauesankinga på Fitje hadde fram til då vore Fitjestøylen, inst i Langedalen. Sauene gjekk likevel vidt ikring - og for å lettare nå lenger inn i fjellet bestemte karane seg for å setje opp ei lita hytte inne på Granekupa.
Eresfjord
Eresfjord er ei bygd i Molde kommune i Møre og Romsdal. Bygda ligg inst i Eresfjorden og var tidlegare, saman med Vistdal, eigen kommune. Sira kyrkje ligg i Eresfjord.
Nikolaj Berdjajev
Nikolaj Aleksandrovitsj Berdjajev var ein russisk-fransk idéhistorikar og filosof, fødd i Kiev i Ukraina, død i Clamart i Frankrike. Han skreiv dei fleste av dei viktige bøkene sine i Berlin og Paris etter å ha vorte utvist frå Sovjetunionen i 1922. Bøkene hans er omsette til mange europeiske språk og fekk ei mengd lesarar. Boka Den russiske idé frå 1947, som òg ligg føre på norsk, vart den siste han skreiv.
Reheated
Reheated er det tolvte albumet til Canned Heat, gjeve ut i 1988. Bandet bestod no av to frå den klassiske besetninga deira, Fito de la Parra og Larry Taylor.
Songen «Bullfrog Blues» var opphavleg ei B-side til den første singelen Canned Heat spelte inn i 1967. «Built for Comfort» av Willie Dixon vart popularisert av Howlin' Wolf; «Take Me to the River» er ein R&B/soul-song som er blitt spelt av artistar som Al Green og Talking Heads, og dei spelte i tillegg Tom Waits sin «Gunstreet Girl»
François Boucher
François Boucher var ein fransk rokokkomålar. Han er kjend for sine raudkrit-teikningar, ornamenteringsverk og elegante og kolorerte portrett, barnegrupper, pastorale og mytologiske måleri.
Liv og virke
Boucher var fødd i Paris. Han gjekk nokre månader i lære hjå François Lemoyne, der han tileigna seg den lette og lyse stilen til den tidlege rokokkomålaren. Deretter lærte Boucher etsing hjå Jean-François Cars, og byrja å utføra etsingar etter Antoine Watteau.
I 1720 vann kunstnaren Prix de Rome, som mellom anna omfatta eit studieopphald i Italia. Under opphaldet sitt frå 1727 til 1731 blei han særleg påverka av Giovanni Battista Tiepolo.